open-index/open-wikipedia-markdown huggingface dataset:
Ταξιάρχης Αιτωλοακαρνανίας

Ο **Ταξιάρχης** είναι μικρός ορεινός οικισμός του Νομού Αιτωλοακαρνανίας, αποτελεί τμήμα της Δημοτικής Κοινότητας Θέρμου, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου. Την περίοδο 1997-2010, βάσει του «Σχεδίου Καποδίστριας», αποτελούσε τμήμα του πρώην Δημοτικού Διαμερίσματος Θέρμου του «καποδιστριακού» Δήμου Θέρμου.

## Τοποθεσία
Το χωριό βρίσκεται σε κοντινή απόσταση από τη λίμνη Τριχωνίδα, σε περιοχή ανατολικά-βορειοανατολικά της όντας χτισμένο σε υψόμετρο περίπου 480 μέτρων, και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Καλλιθέα, Λευκό, Λούστρα, Μέγας Δένδρος, Νερομάννα και Αγία Σοφία. Απέχει από το Αγρίνιο 26 χλμ. ενώ η Ιερά Μονή Προυσού απέχει οδικώς 34 χλμ. Σε κοντινή απόσταση, σε λίγο πιο ψηλά, βρίσκεται το «Μοναστήρι του Καταφυγίου», γνωστό ως «Καταφύγι» ή και Καταφίδι».

## Ιστορικά στοιχεία
Στην περιοχή υπάρχουν ίχνη αρχαίας κατοίκησης και έχουν βρεθεί ερείπια δύο ναών που χρονολογούνται τέλη του 6ου αι. π.Χ. Στο Αρχαιολογικό Μουσείο Θέρμου εκτίθενται ακροκέραμο με τη μορφή Σιληνού, μικρό πήλινο ειδώλιο αμνού και πήλινες κεφαλές κορών. Ενδιαφέρουν παρουσιάζουν μια κεφαλή της θεάς Αθηνάς με αττικό τρίλοφο κράνος και μικρό χάλκινο έλασμα με ανάγλυφη παράσταση μικρού σκύλου.

Ο Ταξιάρχης αποτελεί ένα από τα χωριά της ιστορικής περιοχής του Απόκουρου. Σύμφωνα με κάποιες απόψεις το χωριό θεωρείται ως τόπος γέννησης του αγίου Κοσμά του Αιτωλού.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Δείτε επίσης
* Μονή Καταφυγίου Δρυμώνα

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Εξωτερικοί σύνδεσμοι
* Ο Ταξιάρχης στο χάρτη. topoguide.gr. Ανακτήθηκε: 26/08/2018.
* Ε.Ε.Τ.Α.Α. - Διοικητικές μεταβολές Ταξιάρχη Αιτωλοακαρνανίας. eetaa.gr. Ανακτήθηκε: 26/08/2018.
* Ε.Ε.Τ.Α.Α. - Διοικητικές μεταβολές Δήμου Θέρμου. eetaa.gr. Ανακτήθηκε: 26/08/2018.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Γλώσσα Λοπ

Η **Λοπ**, επίσης γνωστή ως **Λοπνόρ** ή **Λοπνούρ**, είναι γλώσσα που ομιλείται στην κομητεία Λοπ στο Σιντσιάνγκ της Κίνας.

## Ταξινόμηση
Η Λοπ ανήκει στον Καρλουκικό κλάδο των τουρκικών γλωσσών, μαζί με τα Ουιγουρικά και τα Ουζμπεκικά. Το καθεστώς της ως ξεχωριστή γλώσσα από τα Ουιγουρικά αμφισβητείται. Αν και έχει μερικά χαρακτηριστικά που την διαφοροποιούν από τα πρότυπα Ουιγουρικά, μερικοί γλωσσολόγοι την θεωρούν ως μια από τις διαλέκτους της.

## Παραπομπές
**Γενικά**

* Abdurehim, Esmael (2014), The Lopnor dialect of Uyghur - A descriptive analysis (PDF),Publications of the Institute for Asian and African Studies 17, Helsinki: Unigrafia,

Κατηγορία:Γλώσσες της Κίνας
Κατάλογος ποταμών του Πουντουτσέρι

Αυτός είναι ένας **κατάλογος ποταμών του Πουντουτσέρι**. Κανένας από αυτούς δεν πηγάζει στο Πουντουτσέρι.

## Επαρχία Πουντουτσέρι

* Ποταμός Γκίνγκι
* Ποταμός Γκουντουβαϊγιάρ
* Ποταμός Μαλατάρ
* Ποταμός Παμπαϊγιάρ
* Ποταμός Πεναϊγιάρ

## Επαρχία Καραϊκάλ

* Ποταμός Αρασαλάρ
* Ποταμός Νανταλάρ
* Ποταμός Νατάρ
* Ποταμός Νουλάρ
* Ποταμός Πουραβανταγιανάρ
* Ποταμός Θιρουμαλαϊρατζάν
* Ποταμός Βαντζιάρ

## Επαρχία Μαχέ

* Ποταμός Μαχέ
* Ποταμός Πονιγιάρ

## Επαρχία Γιάναμ

* Ποταμός Γκουτάμι

## Δείτε επίσης

*Κατάλογος λιμνών στο Πουντουτσέρι

Κατηγορία:Ποταμοί της Ινδίας
Κατηγορία:Κατάλογοι που αφορούν την Ινδία
Χειλικοποιημένα ουρανικά σύμφωνα

Τα **χειλικοποιημένα ουρανικά σύμφωνα** είναι αυτά που κάνουν παράλληλη χρήση χειλικών και ουρανικών ήχων. Στις περιπτώσεις αυτές η στρογγυλότητα φωνηέντων συμπιέζεται, κατά τρόπο παρόμοι με το , αντί να εξέχει όπως το . Στο Διεθνές Φωνητικό Αλφάβητο αυτή η δευτερεύουσα άρθρωση συμβολίζεται ως  -υπερκείμενο του χαρακτήρα - ως το σύμβολο για χειλικοποιημένα ουρανικά προσεγγιστικά σύμφωνα.  Εάν οι ήχοι αυτοί συνδυάζονται με άλλου χειλικοποιημένα φωνήεντα, τότε μπορούν επίσης να αναπαρασταθούν ως ουρανικά φωνήεντα μαζί με χειλικοποίηση ως , για παράδειγμα το  =  της Αμπχαζικής γλώσσας ή το  =  της γλώσσας Ακάν.

Το χειλικοποιημένο ουρανικό  συνήθως εμφανίζεται στα Μανδαρινικά κινεζικά και στα γαλλικά, αλλά δεν είναι κοινό σε άλλες γλώσσες καθώς η εμφάνιση του εξαρτάται γενικά από την παρουσία πρόσθιων φωνηέντων όπως ø και y τα οποία εν γένει είναι σπάνια. Η εξαίρεση στην περίπτωση αυτοί είναι οι συνδυασμοί που εμφανίζοντι σε κάποιες γλώσσες του Καυκάσου και της Δυτικής Αφρικής χωρίς πρόσθια στρογγυλεμένα σύμφωνα, όπως τα Αμπχαζικά, και ως αλλόφωνα χειλικοποιημένων συμφώνων πριν το , συμπεριλαμβάνοντας το  στην αρχή. Στα ρωσικά, τα  και  προκαλούν την χειλικοποίηση του όποιου συμφώνου προηγείται, κάτι που συμπεριλαμβάνει και τα ουρανικά σύμφωνα, έτσι η λέξη *нёс* (*κουβάλησε*) φωνητικά αποδίδεται ως . Επίσης, η γλώσσα Ιάαϊ διαθέτει το άφωνο χειλικοποιημένο ουρανικό προσεγγιστικό .

Σε ότι αφορά τα χειλικοουρανικά σύμφωνα όπως τα  η εμφάνιση τους είναι θεωρητικά δυνατή. Ωστόσο, οι πλησιέστεροι ήχοι που έχουν παρατηρηθεί στις γλώσσες ανά τον κόσμο είναι οι χειλικοί μεταουρανικοί ήχοι της γλώσσας Γέλε στην Νέα Γουινέα, οι οποίοι μερικές φορές μεταγράφονται ως χειλικοουρανικοί.

## Παραπομπές


Κατηγορία:Σύμφωνα ανά τόπο άρθρωσης
Bad Dragon

Η **Bad Dragon** είναι αμερικανική εταιρία κατασκευής ερωτικών βοηθημάτων με θέμα τη φαντασία. Τα προϊόντα πωλούνται διαδικτυακά και σε συνέδρια.

## Ιστορία
Η Bad Dragon ιδρύθηκε τον Ιούνιο του 2008. Ο Jan "Varka" Mulders, ένας από τους τέσσερις συνιδρυτές (οι άλλοι είναι οι "Athus", "Narse" και "Raith") άρχισε να φτιάχνει ερωτικά βοηθήματα στην εστία του κολλεγίου του στη Σκωτία το προηγούμενο έτος. Η εταιρεία εδρεύει τώρα στο Φοίνιξ της Αριζόνας.

## Προϊόντα
Από τον Νοέμβριο του 2017, η Bad Dragon προσφέρει 61 όλισβους, 20 διεισδυτικά βοηθήματα, 4 φορητά αντικείμενα (ουσιαστικά επέκταση πέους), 5 συσκευαστικά, 5 Lil' Vibes (μικρότεροι όλισβοι που συνοδεύουν ένα μικρό όλισβο), 5 Lil 'Squirts (μικροί όλισβοι που προορίζονται για τη δοκιμή της δυνατότητας "Cumtube"), καθώς και διάφορα αξεσουάρ και εμπορεύματα. Όλοι οι όλισβοί τους είναι κατασκευασμένοι από σιλικόνη που έχει σκληρυνθεί με πλατίνα. Τα προϊόντα της εταιρείας απευθύνονται σε οπαδούς της φαντασίας, περιλαμβάνει δράκους, άλογα, όρκες, χίμαιρες και λυκάνθρωπους. Ο ιστότοπος παρείχε προηγουμένως βιογραφία και εικόνα για τον κάθε χαρακτήρα. Από τις 15 Αυγούστου 2017, ο ιστότοπος έχει πια μόνο εικόνα του εν λόγω ερωτικού βοηθήματος και λεπτομέρειες σχετικά με τις φυσικές του ιδιότητες, αν και οι εγγεγραμμένοι χρήστες μπορούν να ενεργοποιήσουν τη λειτουργία "Fantasy Mode", η οποία αντικαθιστά τις τυποποιημένες περιγραφές προϊόντων και τις φωτογραφίες με ιστορίες, περιγραφές και εικόνες που περιλαμβάνουν αναφορές σε φανταστικά ή με ανθρωπομορφισμό θέματα. Η Bad Dragon προσφέρει επίσης ένα τρισδιάστατο διαδραστικό μοντέλο για να θεαθούν συγκεκριμένες περιοχές του κάθε ερωτικού βοηθήματος. Τα προϊόντα χυτεύονται με το χέρι και μπορούν να προσαρμοστούν σε μεγάλο βαθμό, με επιλογή χρωμάτων, συμπεριλαμβανομένων των ειδικών αιτημάτων σταθερότητας και του μήκους του όλισβου· οι πελάτες μπορούν επίσης να υποβάλουν τα δικά τους σχέδια, ορισμένα εκ των οποίων επιλέγονται για ειδική παραγωγή. Οι όλισβοι μπορούν να παραγγελθούν με μια βεντούζα που είναι στην πραγματικότητα μια κοίλη περιοχή στο κάτω μέρος του όλισβου, και ένα "Cumtube" για την προσομοίωση της εκσπερμάτωσης· η εταιρεία πωλεί "Cum Lube".

## Παραπομπές


## Εξωτερικοί σύνδεσμοι
*Επίσημη ιστοσελίδα
*Εργαστήρια Bad Dragon 
*Εναλλακτική λύση Bad Dragon 

Κατηγορία:Αριζόνα
Κατηγορία:Βιομηχανία του σεξ
Μεγάλη Συναγωγή του Μπιαουίστοκ

thumb|Το μνημείο
Η **Μεγάλη Συναγωγή του Μπιάλιστοκ** (πολωνικά: *Wielka Synagoga w Białymstoku*) πυρπολήθηκε στις 27 Ιουνίου 1941 από τα μέλη του 309ου Τάγματος της Ordnungspolizei, αφού προηγουμένως είχαν βγάλει δια της βίας Εβραίους κατοίκους του Μπιάλιστοκ από τα σπίτια τους και τους είχαν κλειδώσει στη συναγωγή. Ανάμεσα στις βιαιοτητες και πριν ακόμα τον εμπρησμό της συναγωγής εκτελέστηκαν πολλοί Εβραίοι κάτοικοι της πόλης. Συνολικά 2.000 άνδρες, γυναίκες και παιδιά έχασαν τη ζωή τους από τη φωτιά. 

Η συναγωγή είχε αρχίσει να κατασκευάζεται το 1909, σε σχέδια του Szlojme (Shlomo) Jakow Rabinowicz και ολοκληρώθηκε το 1913. Είχε τρεις τρούλους βυζαντινού ρυθμού, έναν μεγάλο και δύο μικρότερους. Το 1995 στο σημείο όπου βρισκόταν η συναγωγή τοποθετήθηκε μνημείο και αναμνηστική πλάκα. Το μνημείο αναπαριστά ένα τρούλο ενώ στην αναμνηστική πλάκα γράφει: *«Ο υπέροχος ναός μας έπεσε θύμα της φωτιάς στις 27 Ιουνίου 1941. 2.000 Εβραίοι κάηκαν ζωντανοί από τους Γερμανούς ναζί δολοφόνους»*.

## Παραπομπές


## Εξωτερικοί σύνδεσμοι
* Σχετική ιστοσελίδα 

Κατηγορία:Θρησκεία στο Μπιάλιστοκ
Κατηγορία:Πρώην συναγωγές στην Πολωνία
Κατηγορία:Συναγωγές στην Πολωνία κατεστραμμένες από την Ναζιστική Γερμανία
Κατηγορία:Κτίρια και κατασκευές στο Μπιαουίστοκ
Ελισάβετ Μπεργκ, 4η κόμισσα του Άλστερ

Η **Ελισάβετ Μπεργκ, 4η κόμισσα του Άλστερ** (*κάστρο του Καρικφέργκους*, Μπέλφαστ, 6 Ιουλίου 1332 - 10 Δεκεμβρίου 1363) Νορμανδο-Ιρλανδή ευγενής ήταν μοναδική κόρη και παιδί του Γουίλιαμ Μπεργκ, 3ου κόμη του Άλστερ και της Ματθίλδης του Λάνκαστερ, κόμισσας του Άλστερ. Η Ελισάβετ που ήταν επιπλέον 5η βαρόνη του Κόνοτ παντρεύτηκε στον Πύργο του Λονδίνου τον Λάιονελ της Αμβέρσας (15 Αυγούστου 1352) δεύτερο γιο του Εδουάρδου Γ΄ της Αγγλίας και της Φιλίππης του Αινώ. Η Ελισάβετ ήταν η τελευταία απόγονος από την νόμιμη γραμμή του Γουίλιαμ του Μπεργκ.
 
Οι πατρικοί παππούδες της ήταν ο Τζων του Μπεργκ (1286 - 1313) και η Ελισάβετ ντε Κλερ, οι μητρικοί παππούδες της ήταν ο Ερρίκος, 3ος κόμης του Λάνκαστερ και η Ματθίλδη Τσάουορθ.
Μετά την δολοφονία του πατέρα της (6 Ιουνίου 1333) έγινε η μοναδική κληρονόμος στα εδάφη του στην Ιρλανδία. Οι ευγενείς της ωστόσο Σερ Εδμόνδος των Μπεργκ του Κλάνγουιλιαμ, ο Σερ Εδμόνδος Αλμπανας Μπουρκ και ο Μακ Γουίλιαμ Ιοχτάρ έγιναν οι κάτοχοι των εδαφών και οι αρχηγοί της οικογένειας όταν ξέσπασε ο *Εμφύλιος πόλεμος των Μπεργκ* (1333 - 1338).

## Οικογένεια
Με τον σύζυγο της Λάιονελ της Αμβέρσας απέκτησε μια κόρη την Φιλίππη, 5η κόμισσα του Άλστερ που την διαδέχθηκε ως κόμισσα του Άλστερ και παντρεύτηκε τον Εδμόνδο Μόρτιμερ, 3ο κόμη του Μαρς (1368). Τους τίτλους κληρονόμησε ο γιος τους Ρογήρος Μόρτιμερ, 4ος κόμης του Μαρς που η κόρη του Άννα Μόρτιμερ παντρεύτηκε τον Ριχάρδο του Κέιμπριτζ αρχηγό του Οίκου της Υόρκης. Οι διεκδικήσεις του Οίκου της Υόρκης στον Αγγλικό θρόνο στηρίχτηκαν στον σύζυγο της Ελισάβετ Λάιονελ της Αμβέρσας. Η Ελισάβετ πέθανε στο Δουβλίνο την περίοδο που είχε τερματίσει η κυβέρνηση του συζύγου της στην Ιρλανδία, τάφηκε στην Κλερ μονή του Σάφοκ.

## Παραπομπές


## Πηγές
*Curtis, Edmund (2004) [1950]. A History of Ireland (6th ed.). New York: Routledge.
*Ward, Jennifer (2004). "Clare, Elizabeth de (1294/5–1360)". Oxford Dictionary of National Biography (online ed.). Oxford University Press. 
*Weir, Alison (2008). Britain's Royal Families, The Complete Genealogy. Vintage Books.

Κατηγορία:Οίκος του Μπεργκ (Ιρλανδία)
Κατηγορία:Κόμητες του Άλστερ (1264)
Κατηγορία:Αγγλίδες κόμισσες
Κατηγορία:Αγγλίδες δούκισσες
Φρίντριχ Ράινχολντ Κρόιτσβαλντ

Ο **Φρίντριχ Ράινχολντ Κρόιτσβαλντ** (26 Δεκεμβρίου Π.Η. 14 Δεκεμβρίου] 1803 – 25 Αυγούστου Π.Η. 13 Αυγούστου] 1882) ήταν Εσθονός συγγραφέας που θεωρείται ο πατέρας της εσθονικής λογοτεχνίας. Είναι ο συγγραφέας του εσθονικού εθνικού έπους *[[Καλεβιπόεγκ]]*.

## Ζωή
Οι γονείς του Κρόιτσβαλντ ήταν δουλοπάροικοι στο κτήμα Γιοεπέρε, στο Κυβερνείο της Εσθονίας της Ρωσικής Αυτοκρατορίας (σημερινή ενορία Καντρίνα, Επαρχία Λέενε-Βίρου). Ο πατέρας του εργαζόταν ως φύλακας σιταποθήκης και η μητέρα του ως καμαριέρα. Μετά την απελευθέρωση τους από τη δουλεία το 1815, η οικογένεια ήταν σε θέση να στείλει τον γιο τους στο σχολείο στο επαρχιακό σχολείο του Βέσενμπεργκ (σημερινό Ράκβερε).

Το 1820 αποφοίτησε από το γυμνάσιο στο Τάλιν και εργάστηκε ως δάσκαλος σε δημοτικό σχολείο. Το 1833, ο Κρόιτσβαλντ αποφοίτησε από την Ιατρική Σχολή του Αυτοκρατορικού Πανεπιστημίου του Ντόρπατ.

Ο Κρόιτσβαλντ παντρεύτηκε την Μαρί Ελισάβετ Σέντλερ στις 18 Αυγούστου του ίδιου έτους. Από το 1833 έως το 1877 εργάστηκε ως δημοτικός ιατρός στο Βέρο (σημερινό Βίρου). Ήταν μέλος πολλών ευρωπαϊκών επιστημονικών εταιρειών και έλαβε τον τίτλο του επίτιμου διδάκτωρα από διάφορα πανεπιστήμια.

## Έργα
μικρογραφία|Ο Κρόιτσβαλντ σε φινλανδικό περιοδικό το 1880.
Ο Κρόιτσβαλντ είναι συγγραφέας αρκετών ηθικολογικών λαϊκών βιβλίων. Τα περισσότερα έχουν μεταφραστεί στα γερμανικά. Έχει γράψει έργα όπως τα Πανούκλα του Κρασιού 1840 και *Ο Κόσμος και Μερικά Πράγματα που Μπορεί Κανείς να Βρει σε Αυτό* το 1848&#x2013;49,. Εκτός από αυτά τα έργα, συνέθεσε το εθνικό έπος Καλεβιπόεγκ (γιος του Κάλεβ), , χρησιμοποιώντας υλικό που αρχικά συγκεντρώθηκε από τον φίλο του Φρίντριχ Ρόμπερτ Φέλμαν. Επίσης, έγραψε και πολλά άλλα έργα με βάση την εσθονική λαογραφία, όπως τα *Παλιά Εσθονικά Παραμύθια* (1866), συλλογές στίχων και το ποίημα Λεμπίτου (1885), που δημοσιεύθηκε μετά το θάνατό του.

Ο Κρόιτσβαλντ θεωρείται ο συγγραφέας του πρώτου πρωτότυπου εσθονικού βιβλίου. Ήταν ένας από τους ηγέτες της εθνικής αφύπνισης, καθώς και παράγοντας και ενθαρρυντής των νέων και εσθονόφωνων διανοούμενων.

## Δείτε επίσης

* Τζ. Ρ. Ρ. Τόλκιν
* Καλεβάλα

## Παραπομπές


## Εξωτερικοί σύνδεσμοι

* 
* 

Κατηγορία:Επικοί ποιητές
Κατηγορία:Εσθονοί ιατροί
Κάστρο της Ριζούντας

Το **Κάστρο της Ριζούντας** () είναι εν μέρει ερειπωμένο μεσαιωνικό κάστρο ευρισκόμενο στη Ριζούντα της Βορειοανατολικής Τουρκίας.

Το Κάστρο της Ριζούντας είναι χτισμένο επί λόφου ευρισκόμενου στα νοτιοδυτικά του κέντρου της πόλης, ενώ προσφέρει πανοραμική θέα προς την πόλη.

Το κάστρο αποτελείται από ένα φρούριο και ένα κάτω κάστρο. Πιστεύεται πως το φρούριο ανεγέρθηκε κατά την διάρκεια της περιόδου βασιλείας του Βυζαντινού αυτοκράτορα Ιουστινιανού Α΄ (βασίλευσε μεταξύ 527-565), ενώ η ανέγερση του κάτω κάστρου ανάγεται στον 13ο αιώνα.

Καλύπτει έκταση της τάξεως των 480 m². Τα οχυρωματικά τείχη, τα οποία ανεγέρθηκαν με την χρήση λαξευτών λίθων και κονιάματος, έχουν ύψος 2-20 μ. και πάχος 2-3 μ. Μεταξύ των κυλινδροειδών προμαχώνων, υπάρχουν προεξέχοντες υποστηρικτικοί πύργοι διαφόρων μορφών όπως τετράγωνοι, ορθογώνιοι και στρογγυλοί.

Σήμερα, μέρος των τειχών του ερειπωμένο κάστρου είναι θαμμένα κάτω από κτίρια και δρόμους. Τα τείχη του κάστρου, στο νότιο τμήμα τους, αναστηλώθηκαν το 1989. Το Υπουργείο Τουρισμού και Πολιτισμού ξεκίνησε σχέδιο αναστήλωσης του Κάστρου της Ριζούντας το 2011.

## Παραπομπές

Κατηγορία:Κτίρια και κατασκευές στην Επαρχία Ριζούντας
Κατηγορία:Κάστρα στην Τουρκία
Κατηγορία:Αξιοθέατα στην Επαρχία Ριζούντας
Κατηγορία:Κτίρια του Ιουστινιανού Α΄
Μυρτιά Αιτωλοακαρνανίας

Με την ονομασία **Μυρτιά** μπορεί να αναφέρονται οι εξής οικισμοί της Αιτωλοακαρνανίας:

* Μυρτιά Αντιρρίου Αιτωλοακαρνανίας, οικισμός στον Δήμο Ναυπακτίας
* Μυρτιά Θέρμου Αιτωλοακαρνανίας, πρώην Μυρτέα, οικισμός στον Δήμο Θέρμου

Κατηγορία:Αποσαφηνίσεις ελληνικών τοπωνυμίων
Μυρτιά Θέρμου Αιτωλοακαρνανίας

:*Για άλλο οικισμό με την ονομασία Μυρτιά στην Αιτωλοακαρνανία, δείτε: [[Μυρτιά Αντιρρίου Αιτωλοακαρνανίας]]*

Η **Μυρτιά** είναι ημιορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στον διευρυμένο Δήμο Θέρμου. Την περίοδο 1997-2010, βάσει του «Σχεδίου Καποδίστριας», αποτελούσε έδρα του πρώην Δημοτικού Διαμερίσματος Μυρτέας του «καποδιστριακού» Δήμου Θέρμου.

## Τοποθεσία
Το χωριό βρίσκεται σε πολύ κοντινή απόσταση από τη λίμνη Τριχωνίδα, σε περιοχή ανατολικά-κεντροανατολικά της όντας χτισμένο σε υψόμετρο περίπου 170 έως 210 μέτρων με πανοραμική θέα προς τη λίμνη, και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Λουτρά, Παλαιόμυλος, Πέρεβος, Βαρειά, Δογρή, Παντάνασσα, Αγία Σοφία, Μαυροβορός και Πουρνάρα. Κοντά στο χωριό βρίσκονται επίσης οι οικιστικές θέσεις Λυκοστόμιο και Πεζούλια. Απέχει από το Αγρίνιο 31,5 χλμ. ενώ η Ιερά Μονή Προυσού απέχει οδικώς 47,5 χλμ.

## Ιστορικά στοιχεία
Αποτελεί ένα από τα χωριά της ιστορικής περιοχής του Απόκουρου. Μέχρι το 1928 ονομαζόταν «Γουρίτσα», το όνομα οφείλεται στην βλάχικη λέξη  που σημαίνει στόμιο, πηγή. Όταν με το ΦΕΚ 81Α της 14/05/1928 η ονομασία του διορθώθηκε σε «Μυρτέα», ομοίως και η ονομασία της τότε Κοινότητας. Με το ΦΕΚ 66Α της 09/05/2017 ο οικισμός ονομάστηκε σε «Μυρτιά».

## Δημογραφική εξέλιξη
Η δημογραφική εξέλιξη του οικισμού είναι η εξής:

## Αξιοθέατα
Αξιοθέατα στην περιφέρεια του χωριού αποτελούν: το μοναστήρι των Εισοδίων της Θεοτόκου, περίπου 1 χλμ. από την έξοδο του χωριού προς Τριχωνίδα, η παραλίμνια περιοχή της «Κάτω Μυρτιάς» ή «Παραλίας Μυρτιάς» στον οικισμό Παλαιόμυλος, ο ναός του Aγίου Iωάννη και το εκκλησάκι της Aγίας Eλεούσας σε σπηλιά στο χωριό της Μυρτιάς, καθώς και ο παλιός νερόμυλος και ο καταρράκτης κοντά στον οικισμό του Παλαιόμυλου.

## Δείτε επίσης
* Ιερά Μονή Εισοδίων της Θεοτόκου Μυρτιάς

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Εξωτερικοί σύνδεσμοι
* Η Μυρτιά Τριχωνίδος στο χάρτη. topoguide.gr. Ανακτήθηκε: 26/08/2018.
* Ε.Ε.Τ.Α.Α. - Διοικητικές μεταβολές Μυρτιάς Θέρμου Αιτωλοακαρνανίας. eetaa.gr. Ανακτήθηκε: 26/08/2018.
* Ε.Ε.Τ.Α.Α. - Διοικητικές μεταβολές Κοινότητας Μυρτέας Θέρμου Αιτωλοακαρνανίας. eetaa.gr. Ανακτήθηκε: 26/08/2018.
* Ε.Ε.Τ.Α.Α. - Διοικητικές μεταβολές Δήμου Θέρμου. eetaa.gr. Ανακτήθηκε: 26/08/2018.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Κάτω Λαμπίρι Αιτωλοακαρνανίας

Το **Κάτω Λαμπίρι,** είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 860 μέτρα, το οποίο βρίσκεται προς στα σύνορα με την Περιφερειακή Ενότητα Ευρυτανίας και απέχει 32 χλμ. Α.-ΒΑ. από το Αγρίνιο. Αναφέρεται επίσημα ως ξεχωριστός οικισμός το 1961 να απογράφεται στην τότε την κοινότητα Λαμπιρίου. Σύμφωνα με το πρόγραμμα ''Καλλικράτης'' μαζί με το Λαμπίρι αποτελούν την τοπική κοινότητα Λαμπιρίου που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει πληθυσμό 21 κατοίκους. Ο πληθυσμός του σύμφωνα με την απογραφή του 2001 ήταν 51 κάτοικοι.

## Εξωτερικοί σύνδεσμοι
*Η πεζοπορική διαδρομή Κάτω Λαμπίρι - Πόρτες - Κρημνίτσα - Κατελάνος από τον ιστότοπο http://katelanos.blogspot.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Ανδρέας Χριστόπουλος

Ο **Ανδρέας Χριστόπουλος**, γεννημένος στην Πάτρα το 1958, είναι έλληνας δημοσιογράφος, συγγραφέας και εκδότης. Πτυχιούχος των ΤΕΙ Πατρών στις τουριστικές επιχειρήσεις, ασχολήθηκε από τα μαθητικά του χρόνια με την δημοσιογραφία. Σήμερα αρθρογραφεί σε δέκα περιφερειακές ελληνικές εφημερίδες.

## Βιογραφία
Φοίτησε στο Γ' Γυμνάσιο Πατρών όπου ήρθε πρώτη φορά σε επαφή με τον χώρο της δημοσιογραφίας όπου εξέδιδε σχολική εφημερίδα με χιουμοριστικό περιεχόμενο. Το 1974, 16 ετών, εντάσσεται στο δημοσιογραφικό επιτελείο της αθλητικής εφημερίδας "Αθλητικά Νέα", και παράλληλα με τις σπουδές εργάζεται ως δημοσιογράφος. Το 1982 γίνεται αρχισυντάκτης στην εφημερίδα "Αλλαγή" και από το 1986 εργάζεται για την εφημερίδα Η Ημέρα επίσης ως αρχισυντάκτης. Την ίδια περίοδο έγινε ανταποκριτής των εφημερίδων Ελευθεροτυπία και Μακεδονία, ενώ παρουσίαζε ραδιοφωνική εκπομπή στην ΕΡΑ με θέματα που αφορούσαν το Πανεπιστήμιο Πατρών.

Το 1988 έγινε ιδιοκτήτης της εφημερίδας Η Ημέρα, όπου εργαζόταν, και αγόρασε κτίριο στην οδό Τσαμαδού, όπου φιλοξένησε το τυπογραφείο της εφημερίδας, και διευθυντής προγράμματος στον ραδιοφωνικό σταθμό "Ράδιο Πάτρα". Ιδρυτής και εκδότης της αθλητικής εφημερίδας "Sportweek", του περιοδικού "Ημερολόγιο", ιδρυτής του ραδιοφωνικού σταθμού "Ημέρα FM". Το 2005 πουλάει την Ημέρα και στην συνέχεια ιδρύει και εκδίδει την καθημερινή εφημερίδα "Σημερινή" έως το 2010 και το 2011 εκδίδει την νέα εφημερίδα "Πατρινός Τύπος", σήμερα εκδίδει την εφημερίδα «Μ» (Μολονότι).

## Συγγραφικό έργο
* "Το στοίχημα" (διήγημα), έκδοση Εφημερίδα "Ημέρα", (1999), ISBN 960-86173-9-1 
* "Μισές αλήθειες" , Εκδόσεις Πικραμένος Γιάννης, (2008), ISBN 960-6628-16-7 
* "24 Ώρες Ακόμη" (μυθιστόρημα), Εκδόσεις Πικραμένος Γιάννης, (2017), ISBN 960-6628-99-Χ 

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εκδότες
Κατηγορία:Έλληνες συγγραφείς του 21ου αιώνα
Κόνγκενς Λίνγκμπι

Το **Κόνγκενς Λίνγκμπι** (δανικά: *Kongens Lyngby* ) είναι η έδρα και το εμπορικό κέντρο του δήμου Λίνγκμπι-Τόρμπεκ στα βόρεια προάστια της Κοπεγχάγης στη Δανία. Η περιοχή φιλοξενεί αρκετές μεγάλες εταιρείες.

## Ιστορία
Το όνομα Κόνγκενς Λίνγκμπι καταγράφεται για πρώτη φορά το 1893. Την εποχή εκείνη τα μεγάλα τμήματα της Βόρειας Ζηλανδίας ανήκαν στην Καθολική Εκκλησία (εκπροσωπούμενη από τον καθεδρικό ναό του Ρόσκιλντε και το όνομα Λίνγκμπι συνδέθηκε με πολλά μέρη). Το Στόρε Λίνγκμπι σχετίζεται με την εκκλησία του Άρεσο. Από την άλλη, το Άουρ Λίγνκμπι ήταν γη του στέμματος, επομένως, μπορεί δόθηκε για να το διακρίνει από τις άλλες τοποθεσίες στις οποίες προέκυψε το όνομα.

## Παραπομπές


## Εξωτερικοί σύνδεσμοι
*
*

Κατηγορία:Πόλεις της Δανίας
Τζιαμπιέρο Μπονιπέρτι

Ο **Τζιαμπιέρο Μπονιπέρτι** (*Giampiero Boniperti*, 1928 - 18 Ιουνίου 2021) ήταν Ιταλός διεθνής ποδοσφαιριστής που αγωνίστηκε σε όλη τη διάρκεια της καριέρας του με τη Γιουβέντους.

## Βιογραφία
Γεννήθηκε στο Μπαρένγκο της βόρειας Ιταλίας στις 4 Ιουλίου 1928. Ξεκίνησε την καριέρα του ως ποδοσφαιριστής το 1946. Αγωνιζόταν στη θέση του επιθετικού και μέχρι το τέλος της καριέρας του, το 1961 παρέμεινε στην ίδια ομάδα. Τη σεζόν 1947-48 αναδείχθηκε πρώτος σκόρερ της Σέριε Α σε ηλικία 19 ετών με 27 γκολ. Κανένας πρώτος σκόρερ στο ιταλικό πρωτάθλημα δεν ήταν νεότερος από τον Μπονιπέρτι. Μέχρι να τελειώσει την καριέρα του το 1961, είχε παίξει 444 παιχνίδια για τη Γιουβέντους και είχε πετύχει 178 γκολ - και τα δύο ρεκόρ του συλλόγου έχουν καταρριφθεί από τότε και τώρα τα κατέχει ο Αλεσσάντρο Ντελ Πιέρο.

Με τη Γιουβέντους κατέκτησε πέντε πρωταθλήματα και δύο Κύπελλα Ιταλίας. Επίσης, έπαιξε στην Εθνική Ιταλίας από το 1947 ως το 1960 και συμμετείχε στα Παγκόσμια Κύπελλα του 1950 και του 1954, καθώς και στους Ολυμπιακούς Αγώνες του 1952.

Μετά τη σεζόν 1960-61, ο Μπονιπέρτι δήλωσε την αποχώρησή του από το ενεργό ποδόσφαιρο σε ηλικία 33 ετών και σύντομα μεταπήδησε στη διοίκηση του συλλόγου.
Από τις 13 Ιουλίου 1971 διετέλεσε πρόεδρος της Γιουβέντους. Υπό την ηγεσία του επιτεύχθηκαν νίκες στις ευρωπαϊκές διοργανώσεις, καθώς και ο 20ός τίτλος πρωταθλήματος. Η προεδρία του περιλάμβανε την υπογραφή του Τζιοβάνι Τραπατόνι ως προπονητή και ποδοσφαιριστών όπως οι Μπέτεγκα, Σιρέα, Καπέλλο, Πλατινί, Τζοφ, Ρόσι, Ταρντέλι και Μπόνιεκ.

Στις 5 Φεβρουαρίου 1990 ο Μπονιπέρτι ανακοίνωσε την παραίτησή του από τη θέση του προέδρου. Μέχρι τότε είχε κατακτήσει 14 πρωταθλήματα με τη Γιουβέντους: πέντε ως εν ενεργεία παίκτης και άλλα εννέα κατά τη διάρκεια της προεδρίας του. Μετά την παραίτησή του, διορίστηκε επίτιμος πρόεδρος στην ομάδα του Τορίνο - αλλά ο τελευταίος που είχε απομείνει, αφού είχαν πεθάνει τόσο ο Τζιοβάνι όσο και ο Ουμπέρτο Ανιέλλι.

Στη συνέχεια, ασχολήθηκε με την πολιτική και το 1994 έγινε ευρωβουλευτής με το κόμμα Φόρτσα Ιτάλια, αξίωμα που διατήρησε μέχρι το 1999.

To 2004 εισήχθη στο FIFA 100, που περιλαμβάνει τους 125 καλύτερους ποδοσφαιριστές όλων των εποχών. Απεβίωσε από καρδιακή ανεπάρκεια στις 18 Ιουνίου 2021 σε ηλικία 92 ετών.

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 1950
Κατηγορία:Ποδοσφαιριστές Παγκοσμίου Κυπέλλου 1954
Κατηγορία:Επιθετικοί ποδοσφαιριστές
Κατηγορία:FIFA 100
Κατηγορία:Ευρωβουλευτές της Ιταλίας
Κατηγορία:Ιταλοί επιχειρηματίες
Γλώσσα Ανκάβε

Η γλώσσα **Ανκάβε** ή **Αγκάβε** (ISO 639-3: *aak*, Ethnologue: *aak*, Glottolog: *anka1246*) είναι γλώσσα της οικογένειας των γλωσσών Παπούα Νέα Γουινέα η οποία χρησιμοποιείται στην περιφέρεια Κερέμα της Παπούα Νέα Γουινέα. 

## Χρήση
Σύμφωνα με την απογραφή του 1987 χρησιμοποιούνταν από 1.600 ομιλητές, και διαθέτει 6 διαλέκτους -*Ankai / Ανκάι, Bu’u / Μπού'ου, Miyatnu / Μιγιάτνου, Sawuve / Σαβούβε, Wiyagwa / Βιγάγκβα, Wunavai / Βουναβάι*- Η γλώσσα γράφεται με την λατινική γραφή, ωστόσο λιγότεροι από 5% των ομιλητών της γνωρίζει γραφή.

## Σύστημα γραφής

## Φωνολογία

## Παραπομπές


## Σχετική βιβλιογραφία
* Speece, Richard. 2006. Angave dictionary. Ms. 206pp.
* Speece, Richard F. 1988. Phonological processes affecting segments in Angave. Language and Linguistics in Melanesia 17. 1-139.
* Bonnemère, Pascale. 1993. Pangium Edule: A Food for the Social Body among the Ankave-Anga of Papua New Guinea. In C. M. Hladik and A. Hladik and O. F. Linares and H. Pagezy and A. Semple and M. Hadle (eds.), Tropical forests, people and food: Biocultural interactions and applications to development, 661-672. Paris: UNESCO/Parthenon.

## Εξωτερικοί σύνδεσμοι
* Απόσπασμα κειμένου Ανκάβε - language-museum.com
*  OLAC resources in and about the Ankave language 

Α
Γλώσσα Άσα

Η **γλώσσα Άσα** (ISO 639-3: *aas*, Ethnologue: *aas*, Glottolog: *aasa1238*, συχνά αναγράφεται και ως *Aasá*/*Aasax*) είναι γλώσσα που χρησιμοποιούνταν από το έθνος των Άσα στην περιφέρεια Μανυάρα της βόρειας Τανζανίας. 

## Περιγραφή
Η γλώσσα θεωρείται εξαφανισμένη ή σχεδόν εξαφανισμένη, καθώς οι εθνικοί Άσα θυμούνται μόνο λίγες λέξεις τις οποίες είχαν ακούσει παλιά από τους μεγαλύτερους σε ηλικία, και σχεδόν όλοι πλέον χρησιμοποιούν την γλώσσα Μασσάι. Δεν διασώζονται πολλές πληροφορίες για την Άσα, και οι όποιες καταγεγραμμένες εμφανίσεις της πιθανώς ήταν λέξεις οι οποίες χρησιμοποιήθηκαν σε μητρώα των Μασσάι όπως η υβριδική γλώσσα Μπούγκου. Σύμφωνα με την απογραφή του 1999 χρησιμοποιούνταν από 350 ομιλητές. Η γλώσσα δεν διαθέτει γραπτή μορφή.

Ταξινομείται συνήθως ως μέλος των Κουσιτικών γλωσσών, και η πλησιέστερη προς αυτή θεωρείται η γλώσσα Κουάντζα. Ωστόσο είναι πιθανό πως διαθέτει και μη κουσιτικά στοιχεία τα οποία διατήρησε από παλαιότερη γλωσσική μετατόπιση, και έτσι μερικές φορές δεν ταξινομείται καθόλου. Ο λαός των Αραμανίκ μιλούσε κάποτε την Άσα, αλλά αργότερα άρχισε να χρησιμοποιεί την Νάντι, και σύμφωνα με το πρότυπο ISO η καταχώρηση της γλώσσας Αραμανίκ ως *aam* συγχωνεύτηκε στο *aas* (Άσα) το 2014.

## Παραπομπές


## Σχετική βιβλιογραφία

* Petrollino, Sara & Maarten Mous, 2010, *Recollecting Words and Expressions in Aasá, a Dead Language in Tanzania*

* Fleming, Harold C. 1969. Asa and Aramanik: Cushitic hunters in Masai-land. Ethnology: international journal of cultural and social anthropology 8. 1-36.
* Winter, J. C. 1979. Language Shift Among the Aasáx, A Hunter-Gatherer Tribe in Tanzania. Sprache und Geschichte in Afrika 1. 175-204.
* Sommer, Gabriele. 1992. A Survey on Language Death in Africa. In Brenzinger, Matthias (ed.), Language Death: Factual and Theoretical Explorations with Special Reference to East Africa, 301-413. Berlin/New York: Berlin: Mouton de Gruyter.

## Εξωτερικοί σύνδεσμοι
*  OLAC resources in and about the Asa language 

Κατηγορία:Γλώσσες της Τανζανίας
Κατηγορία:Επαπειλούμενες γλώσσες
Λουτρά Μυρτέας Αιτωλοακαρνανίας

*Για οικισμούς με το ίδιο όνομα στην Αιτωλοακαρνανία δείτε: [[Λουτρά Στάχτης Αιτωλοακαρνανίας|Λουτρά Στάχτης]] και [[Λουτρά Χούνης Αιτωλοακαρνανίας|Λουτρά Χούνης]]*
*Για οικισμούς της Ελλάδας με το ίδιο όνομα δείτε το λήμμα: [[Λουτρά]]*

Τα **Λουτρά** ή **Κόκκινο Στεφάνι** είναι χωριό της Αιτωλοακαρνανίας στην περιοχή του Θέρμου, το οποίο βρίσκεται στην βορειοανατολική παραλία της λίμνης Τριχωνίδας. Η ονομασία *Λουτρά* προέρχεται από τα θειούχα ιαματικά λουτρά που υπάρχουν στα νοτιοανατολικά του οικισμού προς το Πετροχώρι ενώ το *Κόκκινο Στεφάνι* (τοπική ονομασία) από τα κόκκινα χρώματα του ουρανού που "στεφανώνουν" τον βράχο της ιαματικής πηγής κατά τη δύση του ηλίου. Το χωριό απέχει 22,5 χλμ. Δ.-ΝΑ. από το Αγρίνιο, 15 χλμ. Δ. από το Θέρμο και 7 χλμ. Ν. από τη Μυρτιά (Μυρτέα) μέσω Πέρεβου. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Μυρτέας. Σύμφωνα με το σχέδιο Καλλικράτης, μαζί με την Μυρτιά (Μυρτέα), τον Παλαιόμυλο και τον Πέρεβο αποτελούν τη τοπική Κοινότητα Μυρτέας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 14 μόνιμους κατοίκους. Στο χωριό υπάρχουν καταρράχτες και νεροτριβή.μικρογραφία
## Εξωτερικοί σύνδεσμοι
* Ο καταρράχτης του Μοκιστιάνου ή βασίλειο του γερακιού από τον ιστότοπο http://agriniovoice.gr/
* Παραλίμνιος δρόμος - Λίμνη Τριχωνίδας στο https://www.youtube.com

## Παραπομπές


μικρογραφία

Τα Λουτρά θα μπορούσαν να αξιοποιηθούν και να λειτουργήσουν με την φροντίδα του Δήμου Θέρμου.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Γλώσσα Αναμπέ

Η **γλώσσα Αναμπέ** (ISO 639-3: *aan*, Ethnologue: *aan*, Glottolog: *anam1249*) είναι γλώσσα σε χρήση στον ποταμό Καϊράρι της περιοχής Παρά της βορειοανατολικής Βραζιλίας. Σύμφωνα με την απογραφή του 2000 χρησιμοποιούνταν από μόλις 6 ομιλητές σε συνολικό πληθυσμό 130 κατοίκων στην περιοχή, και θεωρείται πιθανό πως είναι πλέον εξαφανισμένη καθώς αντικαταστήθηκε από τα πορτογαλικά.

## Παραπομπές


## Σχετική βιβλιογραφία

* 

* Julião, Maria Risolêta Silva. 2005. Aspects morphosyntaxiques de l'anambé. Tolosa: Université Toulouse-Le Mirail. (Doctoral dissertation, Toulouse: Université Toulouse-Le Mirail; 219pp.)
* Vieira Gomes, Jussara. 1997. Grupos indígenas Amanayé e Anambé, do Pará (Relatório). Boletim do Museu do Indio (Documentação) 7. 1-37.
* Julião, Maria Risolêta Silva. 2010. L'expression de personne en Anambé du Cairari. Revista Brasileira de Linguística Antropológica 2. 99-113.

## Εξωτερικοί σύνδεσμοι
*  OLAC resources in and about the Anambé - language-archives.org

Κατηγορία:Γλώσσες της Βραζιλίας
Κατηγορία:Επαπειλούμενες γλώσσες
Γλώσσα Σουρτζαπούρι

Η **Σουρτζαπούρι** είναι γλώσσα που ομιλείται στην κεντροανατολική Ινδία. Διαθέτει ομοιότητες με τα Καματαπούρι, τα Ασαμεζικά, τα Βεγγαλικά και τα Μαϊθίλι, ομιλείται κυρίως στις περιοχές της υποπεριοχές Σιμαντσάλ (επαρχιές Κισανγκάντζ, Κατιχάρ, Πούρνια, Αράρια) της περιοχής Μιθίλα του Μπιχάρ. Εκτός από το Μπιχάρ, ομιλείται επίσης στη Δυτική Βεγγάλη (επαρχίες Ούταρ και Ντακσίν Ντινατζπούρ, και στο Σιλιγκούρι της επαρχίας Νταρτζιλίνγκ – που αποτελεί τμήμα της Βόρειας Βεγγάλης εντός της διαίρεσης Τζαλπαϊγκούρι), καθώς και σε τμήματα του ανατολικού Νεπάλ. Είναι μια από τις λιγότερο γνωστές Βεγγαλοασσαμεζικές γλώσσες που ομιλούνται στην ανατολική Ινδία και το Μπαγκλαντές. Συνδέεται με την Ρανγκπούρι (και τις διαλέκτους Καματαπούρι και Κοτς Ρατζμπόνγκσι) που ομιλούνται στη Βεγγάλη και το Ασσάμ.
## Παραπομπές


## Εξωτερικοί σύνδεσμοι

* Free repository of illustrated children's stories in Surjapuri  translated by Azad India Foundation and sponsored by Pratham Books
* 
* 

Κατηγορία:Ινδοάριες γλώσσες
Ντέντερ

Ο **Ντέντερ** (ολλανδικά: *Dender*, γαλλικά: *Dendre*, βαλλωνικά: *Tinre*) είναι ποταμός του Βελγίου, με μήκος 65 χιλιόμετρα. Πηγάζει στην πόλη του Ατ, ρέει μέσω των επαρχιών του Αινώ, της Ανατολικής Φλάνδρας και της Φλαμανδικής Βραβάντης και τελικά εκβάλλει στο Σκάλδη κοντά στην πόλη του Ντεντερμόντε.

## Παραπομπές


Κατηγορία:Ποταμοί του Βελγίου
Αλγερινά αραβικά της Σαχάρας

Τα **αλγερινά αραβικά της Σαχάρας** (ISO 639-3: *aao*, Ethnologue: *aao*, Glottolog: *alge1240*) είναι αραβική γλώσσα σε χρήση στην δυτική Σαχάρα, στην  περιοχή της οροσειράς του Άτλαντα η οποία εκτείνεται στην Αλγερία και το Μαρόκο. Σύμφωνα με μελέτη του 1996 χρησιμοποιούνταν από 100.000 στην Αλγερία, και από επιπλέον 30.500 σε Μαρόκο, Τυνησία, Νίγηρα και Μάλι.

## Παραπομπές


## Σχετική βιβλιογραφία
* Jacques Grand'Henry. 1976. Les Parlers Arabes de la Région du Mzāb (Sahara Algérien). (Studies in Semitic languages and linguistics, 5.) Leiden: E.J. Brill. xvii+136pp.
* Jacques Grand'Henry. 1979. Le parler arabe de la Saoura (Sud-ouest algérien). Arabica 26. 213-228.
* Cantineau, Jean. 1941. Les parlers arabes des territoires du sud. Revue africaine: journal des travaux de la Société Historique Algérienne 85. 72-77.

## Εξωτερικοί σύνδεσμοι
* Ηχητικό απόσπασμα στα Αλγερινά αραβικά της Σαχάρας - globalrecordings.net
*  OLAC resources in and about Algerian Saharan Arabic - language-archives.org

Α
Α
Α
Α
Α
Α
Ντέιλε

Ο **Ντέιλε** (παλαιότερα αναφερόμενος ως *Θιλία* ή *Δύλη*, ολλανδικά: *Dijle*, γαλλικά: *Dyle*, βαλλωνικά: *Tîle*) είναι ποταμός του Βελγίου, με μήκος 86 χιλιόμετρα. Πηγάζει στην πόλη του Ουτέν-λε-Βαλ, ρέει μέσω των επαρχιών της Βαλλωνικής Βραβάντης, της Φλαμανδικής Βραβάντης, και της Αμβέρσας και  και τελικά εκβάλλει στο Ρύπελ κοντά στην πόλη του Ρυμστ.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Βελγίου
Ρύπελ

Ο **Ρύπελ** (ολλανδικά: *Rupel*) είναι σύντομος παραπόταμος του Σκάλδη, με μήκος 12 χιλιόμετρα, που ξεκινάει κοντά στην πόλη του Ρυμστ, λογώ της συμβολής του Νέτε και του Ντέιλε. Εκβάλλει στο Σκάλδη στα σύνορα μεταξύ Χίνγκενε και Σχέλλε.

## Εξωτερικοί σύνδεσμοι
* 

Κατηγορία:Ποταμοί του Βελγίου
Νέτε

Ο **Νέτε** (ολλανδικά: *Nete*, γαλλικά: *Nèthe*) είναι ποταμός του Βελγίου, με μήκος 15 χιλιόμετρα. Ξεκινάει κοντά στην πόλη του Λιρ, λόγω της συμβολής του Μεγάλου Νέτε και του Μικρού Νέτε. Εκβάλλει στο Ρύπελ κοντά στην πόλη του Ρυμστ.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Βελγίου
Κάστρο της Σαμψούντας

Το **Κάστρο της Σαμψούντας** () ήταν κάστρο στην Σαμψούντα της Τουρκίας. Ανεγερθέν επί των ακτών το 1092, καταστράφηκε μεταξύ του 1909 και του 1918.

## Ιστορία

Το κάστρο ανεγέρθηκε πλησίον των ακτών της Μαύρης Θάλασσας από τους Δανισμενδίδες το 1092, μετά την αποτυχία τους να καταλάβουν το Κάστρο της Αμισού. Το κάστρο, έχοντας τείχη ύψους 8 μ., φιλοξενούσε εκατοντάδες οικίες και μαγαζιά, δύο μαστζίντ (μικρά τζαμιά), καθώς και τζαμί του οποίου η ανέγερση έλαβε χώρα κατόπιν επιθυμίας του Χιζίρ Μπέη, διοικητή της Σελτζουκικής Αυτοκρατορίας.

Ο Οθωμανός περιηγητής Εβλιγιά Τσελεμπί έγραψε μετά την επίσκεψή του στην Σαμψούντα το 1640, εντός του έργου του υπό τον τίτλο *[[Seyahatname]]* («Οδοιπορικό»), πως το κάστρο ήταν ισχυρό, ωστόσο είχε υποστεί καταστροφές. Αποτελείτο από τείχη μήκους πέντε χιλιάδων βημάτων, εβδομήντα πύργους και δύο χιλιάδες επάλξεις. Το κάστρο φιλοξενούσε, εντός των τειχών του, ένα τζαμί, ένα τουρκικό λουτρό και ένα μικρού μεγέθους εμπορικό κέντρο.

Τα παραθαλάσσια τείχη του κάστρου ήσαν ενισχυμένα από ακρόβαθρα σε μεταξύ τους απόσταση δώδεκα βημάτων, ώστε να είναι σε θέση να αντέξουν τα ισχυρά κύματα της Μαύρης Θάλασσας. Το κάστρο, το οποίο ανά περιόδους υπέστη επισκευαστικά έργα, παρέμεινε σε σχεδόν άριστη κατάσταση έως και την μεγάλη πυρκαγιά του 1869. Μετά την πυρκαγιά, τα ηπειρωτικά τείχη του κάστρου κατεδαφίστηκαν με στόχο να απελευθερωθεί χώρος για την εκ νέου επανοικοδόμηση της πόλης. Το κάστρο, με εξαίρεση τα παραθαλάσσια τείχη και το οπλοστάσιό του, κατεστράφη.
 
Κατά την διάρκεια της Δεύτερης Συνταγματικής Περιόδου, ο Οθωμανός Υπουργός Πολέμου έλαβε την απόφαση της εκκαθάρισης του συνόλου των ιστορικών ερειπίων τα οποία είχαν λάβει την έγκριση του Σουλτάνου Μεχμέτ Ε΄ (βασίλευσε μεταξύ 1909-1918). Η έκταση του κάστρου παραχωρήθηκε στο Υπουργείο Πολέμου. Αργότερα, η έκταση παραχωρήθηκε στο Οθωμανικό Υπουργείο Οικονομίας, το οποίο και προχώρησε στην πώλησή της μέσω δημοπρασίας έπειτα από περαιτέρω διαίρεσή της. 

Μία επιγραφή, η οποία, παλαιότερα, ευρισκόταν πάνω από μία εκ των πυλών του κάστρου, σήμερα, φυλάσσεται εντός των αρχείων της βιβλιοθήκης του Πανεπιστημίου της Κωνσταντινούπολης.

## Σχέδιο αναστήλωσης

Το 2008, κατά την διάρκεια εργασιών αναστήλωσης στο Μεγάλο Τζαμί (), κατάλοιπα των τειχών του κάστρου ανευρέθηκαν. Σήμερα, μόνον τα κατάλοιπα ενός, μήκους 13 μ., τμήματος των τειχών του κάστρου διασώζεται. Το Συμβούλιο Διατήρησης της Πολιτισμικής Κληρονομιάς της Σαμψούντας έχει προχωρήσει στην καταγραφή του συνόλου των τειχών του κάστρου, με αποτέλεσμα την προστασία τους.

Ο μητροπολιτικός δήμος της Σαμψούντας ανέφερε, τον Ιανουάριο του 2015, πως σχέδια για την ανακατασκευή του κάστρου ευρίσκονταν υπό επεξεργασία.

## Παραπομπές

Κατηγορία:Κάστρα στην Τουρκία
Κατηγορία:Κατεδαφισμένα κτίρια και κατασκευές στην Τουρκία
Κατηγορία:Κτίρια και κατασκευές στην Σαμψούντα
Γλώσσα Σολόνγκ

Η **γλώσσα Σολόνγκ** (ISO 639-3: *aaw*, Ethnologue: *aaw*, Glottolog: *solo1258*) είναι γλώσσα σε χρήση στην περιοχή της Δυτικής Νέας Βρετανίας της Παπούα Νέα Γουϊνέα. Σύμφωνα με την απογραφή του 1981 χρησιμοποιούνταν από 2.200 ομιλητές, και γράφεται με χρήση της λατινικής γραφής. Διάλεκτος της είναι η **Αράβε** (*Arawe*) με την οποία μερικές φορές είναι συνώνυμη.

## Παραπομπές


## Σχετική βιβλιογραφία
* Chowning, Ann. 1969. The Austronesian languages of New Britain. In Papers in linguistics of Melanesia No.~2, 17-46. Canberra: Research School of Pacific and Asian Studies, Australian National University.
* Hoopert, Daniel A. and Wakefield, David C. 1980. The languages and communities of south-western New Britain. In Raymond L. Johnston (ed.), Language, communication and development in New Britain, 5-40. Ukarumpa: Summer Institute of Linguistics.
* Malcolm Ross. 1988. Proto-Oceanic and the Austronesian languages of western Melanesia. (Pacific Linguistics: Series C, 98.) Canberra: Research School of Pacific and Asian Studies, Australian National University. xiii+487pp. (Publication of PhD, ANU 1987.)

## Εξωτερικοί σύνδεσμοι
* Ηχητικό απόσπασμα στην γλώσσα Σολόνγκ - globalrecordings.net
*  OLAC resources in and about the Solong - language-archives.org

Σ
Μεγάλος Νέτε

Ο **Μεγάλος Νέτε** (ολλανδικά: *Grote Nete*, γαλλικά: *Grande Nèthe*) είναι ποταμός του Βελγίου, με μήκος 80 χιλιόμετρα. Πηγάζει στην πόλη του Χέχτελ, ρέει μέσω των επαρχιών της Λιμβουργίας και της Αμβέρσας και τελικά εκβάλλει στο Νέτε κοντά στην πόλη του Λιρ.

Κατηγορία:Ποταμοί του Βελγίου
Μαϊβίκεν

μικρογραφία|Μαϊβίκεν
Το **Μαϊβίκεν **είναι κολπίσκος στο βόρειο άκρο της Χερσονήσου Θάτσερ μεταξύ του Δυτικού και Ανατολικού Κόλπου Κάμπερλαντ στη Νότια Γεωργία. Χαρτογραφήθηκε από την Σουηδική Ανταρκτική Αποστολή, το 1901-04, υπό τον Ότο Νόρντενσκιελντ και έλαβε το όνομα "Μαϊβίκεν" (Majviken, Ορμίσκος του Μάη) από την Πρωτομαγιά του 1902, την ημέρα κατά την οποία ο όρμος ανακαλύφθηκε. Με την πάροδο των ετών, καθιερώθηκε η νορβηγική ορθογραφία Maiviken (Μαϊβίκεν).

## Παραπομπές


Κατηγορία:Γεωγραφία των Νήσων Νότια Γεωργία και Νότιων Σάντουιτς
Μικρός Νέτε

Ο **Μικρός Νέτε** (ολλανδικά: *Kleine Nete*, γαλλικά: *Petite Nèthe*) είναι ποταμός του Βελγίου, με μήκος 44 χιλιόμετρα. Πηγάζει μεταξύ των πόλεων του Άρεντονκ, του Ρέτι και του Πόστελ, ρέει μέσω της επαρχίας της Αμβέρσας και τελικά εκβάλλει στο Νέτε κοντά στην πόλη του Λιρ.

Κατηγορία:Ποταμοί του Βελγίου
Γλώσσα Αμπέ

Η **γλώσσα Αμπέ** (ISO 639-3: *aba*, Ethnologue: *aba*, Glottolog: *solo1258*) είναι γλώσσα σε χρήση στο τμήμα Αγκμποβίλ της νοτιοανατολικής Ακτής Ελεφαντοστού. Σύμφωνα με την απογραφή του 1995 χρησιμοποιούνταν από 170.000 ομιλητές, και γράφεται με χρήση της λατινικής γραφής.

## Παραπομπές


## Σχετική βιβλιογραφία
* Gbery, Eddy Aime. 1987. Studies in the grammar of Abbey. Ann Arbor: UMI. (Doctoral dissertation, University of Rochester; xvi+217pp.)
* N'Guessan, Jérémie Kouadio. 1983. L'abbey. In Hérault, Georges (ed.), Atlas des langues kwa de Cote d'Ivoire, 13-39. Abidjan & Paris: Institut de Linguistique Appliquée (ILA); Agence de Coopération Culturelle et Technique (ACCT).
* Ahoua, F. and Gbery, E. 1990. Aspects of the tonal morphophonology of Abbey and the mid tone. CIRL 26. 5-22.

## Εξωτερικοί σύνδεσμοι
* Ηχητικό απόσπασμα στην γλώσσα Αμπέ - globalrecordings.net
*  OLAC resources in and about the Abé - language-archives.org

Κατηγορία:Γλώσσες της Ακτής Ελεφαντοστού
Λιρ (πόλη)

Το **Λιρ** (, ), είναι πόλη του Βελγίου, στην επαρχία της Αμβέρσας. Την 1η Ιανουαρίου 2024 το Λιρ είχε πληθυσμό 38.218 κατοίκων. Έχει έκταση 49,7 χλμ² και πληθυσμιακή πυκνότητα 769 κατοίκων ανά τετραγωνικό χιλιόμετρο.

## Παραπομπές


## Εξωτερικοί σύνδεσμοι
* 
*  Επίσημη ιστοσελίδα

Κατηγορία:Πόλεις του Βελγίου
Γεμιστά κυδώνια

μικρογραφία|Γεμιστά κυδώνια
Τα **γεμιστά κυδώνια** () αποτελείται από κυδώνια γεμιστά με κρέας (αρνί) και ρύζι. Τα συστατικά είναι: κρέας, ρύζι, κυδώνι, πετιμέζι, κόλιανδρος, αλάτι, νερό (ζεστό).

## Δείτε επίσης

* Κατάλογος γεμιστών πιάτων

## Παραπομπές


Κατηγορία:Αζερική κουζίνα
Κατηγορία:Τουρκική κουζίνα
Κατηγορία:Βαλκανική κουζίνα
Ρυμστ

Το **Ρυμστ** (), είναι δήμος του Βελγίου, στην επαρχία της Αμβέρσας. Έχει έκταση 19,9 χλμ² και πληθυσμό 15.114 κατοίκους (2018).

Η βιομηχανία στο Ρυμστ, όπως και στο Μπομ, επικεντρωνόταν βαρέως στη παραγωγή πήλινων προϊόντων όπως τα τούβλα. Αυτή η βιομηχανία έχει εξαφανιστεί σε μεγάλο βαθμό μετά το 1970.

Στο Ρυμστ, ο ποταμός Ρύπελ ξεκινά ως συνδυασμός των ποταμών Ντέιλε και Νέτε.

## Αξιοσημείωτοι κάτοικοι
* Κριστόφ Κάλβο, Βέλγος πολιτικός, γεννήθηκε στο Ρυμστ
* Ιβόν Βερμπέκ, ηθοποιός

## Παραπομπές


## Εξωτερικοί σύνδεσμοι
* 
*  Επίσημη ιστοσελίδα

Κατηγορία:Πόλεις του Βελγίου
Κάστρο του Τζεμιλί

Το **Κάστρο του Τζεμιλί** (, επίσης γνωστό ως Κάστρο Καλεμπουρνού) είναι μεσαιωνικό κάστρο ευρισκόμενο εντός της αγροτικής περιοχής της Μερσίνης, στη νότια Τουρκία.

## Γεωγραφία
Το κάστρο ευρίσκεται επί των νότιων πλαγιών της Οροσειράς του Ταύρου, σε συντεταγμένες . Ευρίσκεται στα ανατολικά του χωριού Τζεμιλί και δυτικά της Μερσίν, σε απόσταση 30 χλμ., ενώ, παράλληλα, ευρίσκεται σε υψόμετρο 540 μ. Επιβλέπει το χωριό, καθώς και τον δρόμο ο οποίος συνδέει τη Μερσίν και το Φιντικπινάρι.

## Κτίριο
Τόσο το «Τζεμιλί», όσο και το «Καλεμπουρνού» είναι τουρκικές ονομασίες. Η αρχική ονομασία του κάστρου δεν είναι γνωστή. Πρόκειται για μικρού μεγέθους μεσαιωνικό κάστρο. Ανεγέρθηκε, πιθανώς, με σκοπό τον έλεγχο του δρόμου με κατεύθυνση τα βόρεια. Σήμερα, το μεγαλύτερο μέρος του κτιρίου είναι κατεστραμμένο. Σπασμένα κομμάτια κεραμικών επικαλύψεων χρονολογούμενων από τη βυζαντινή, σελτζουκική και οθωμανική περίοδο υπάρχουν κατά μήκος του κάστρου.

## Παραπομπές


Κατηγορία:Περιοχή Μεσογείου (Τουρκία)
Κατηγορία:Ιστορία της Επαρχίας Μερσίνης
Κατηγορία:Κάστρα στην Επαρχία Μερσίνης
Κατηγορία:Κτίρια και κατασκευές στην Επαρχία Μερσίνης
Κατηγορία:Βυζαντινά κάστρα
Κατηγορία:Ερειπωμένα κάστρα στην Τουρκία
Κατηγορία:Αρχαιολογικοί τόποι στην Περιοχή Μεσογείου (Τουρκία)
Γλώσσα Μπανκόν

Η **γλώσσα Μπανκόν** (ISO 639-3: *abb*, Ethnologue: *aba*, Glottolog: *bank1256*) είναι γλώσσα σε χρήση στην περιοχή Λιττοράλ του νοτιοδυτικού Καμερούν. Σύμφωνα με την απογραφή του 2001 χρησιμοποιούνταν από 12.000 ομιλητές και θεωρείται απειλούμενη καθώς η χρήση της στον νεότερο πληθυσμό δεν είναι όσο  ευρεία όσο στις μεγαλύτερες ηλικίες. Διαθέτει μεγάλη λεξικολογική ομοιότητα με την γλώσσα Μπαρόμπι της γειτονικής περιοχής Μέμε. Η ονομασία *Μπανκόν* αποτελεί ενδώνυμο, ενώ η επίσημη ονομασία είναι *Άμπο*. 

## Παραπομπές


## Σχετική βιβλιογραφία
* Atindogbé, Gratien G. 1996. Bankon (A40): eléments de phonologie, morphologie et tonologie. (Grammatische Analysen afrikanischer Sprachen, 7.) Köln: Rüdiger Köppe. xxii+273pp.
* Atindogbe, Gratien Q. 1990. Esquisse phonologique du Bankon: (dialecte lombe). Yaoundé. (MA thesis, Université de Yaoundé I; 111pp.)
* Lamberty, Melinda. 2002. A rapid appraisal survey of the Abo and Barombi speech communities, South West and Littoral Provinces, Cameroon. (SIL electronic survey reports (SILESR), 2002-075.) SIL International. 28pp.

## Εξωτερικοί σύνδεσμοι
*  OLAC resources in and about the Bankon  - language-archives.org

Κατηγορία:Γλώσσες του Καμερούν
Χέχτελ

Το  **Χέχτελ** (ολλανδικά: *Hechtel*), είναι κωμόπολη του Βελγίου, στο δήμο του Χέχτελ-Έξελ της επαρχίας της Λιμβουργίας.

## Εξωτερικοί σύνδεσμοι
* 

Κατηγορία:Πόλεις του Βελγίου
Μιχαλίτς πεϊνιρί

Το **Μιχαλίτς πεϊνιρί** είναι τυρί από πρόβειο γάλα που παράγεται στην Τουρκία.

Παρόμοιο με το τυρί κέλλε ή μπεγιάζ πεϊνίρ, το Μιχαλίτς πεϊνιρί αποθηκεύεται σε άλμη. Το τυρόπηγμα τοποθετείται σε ζεστό νερό και αναδεύεται και στη συνέχεια αφήνεται στο νερό για να σκληρύνει και να αποκτήσει μια σταθερή, ελαφρώς ελαστική υφή. Τέλος, αλατίζεται και αποξηραίνεται.

Κατασκευάζεται σε διάφορα μεγέθη και σχήματα, συνήθως σε μπάλες ή φέτες, και μπορεί να χρησιμοποιηθεί ως υποκατάστατο για το Παρμιτζιάνο Ρετζιάνο. Χρησιμοποιείται συχνά σε σαλάτες και ψητά πιάτα.

## Παραπομπές


Κατηγορία:Τυριά πρόβειου γάλακτος
Κατηγορία:Τουρκική κουζίνα
Ντέμερ

Ο **Ντέμερ** (ολλανδικά: *Demer*) είναι ποταμός του Βελγίου, με μήκος 85 χιλιόμετρα. Πηγάζει στην πόλη του Κέτσινγκεν, ρέει μέσω των επαρχιών της Λιμβουργίας και της Φλαμανδικής Βραβάντης, και τελικά εκβάλλει στο Ντέιλε κοντά στην πόλη του Βέρχτερ.

## Εξωτερικοί σύνδεσμοι
* 

Κατηγορία:Ποταμοί του Βελγίου
Βέρχτερ

Το  **Βέρχτερ** (ολλανδικά: *Werchter*), είναι κωμόπολη του Βελγίου, στο δήμο του Ρότσελαρ της επαρχίας της Φλαμανδικής Βραβάντης. Βρίσκεται στη συμβολή του Ντέιλε και του Ντέμερ.

## Το ''Rock Werchter''
Το *Rock Werchter* είναι ένα μουσικό φεστιβάλ που διεξάγεται κάθε χρόνο κατά το πρώτο Σαββατοκύριακο των καλοκαιρινών διακοπών στο Βέρχτερ. Είναι το μεγαλύτερο μουσικό φεστιβάλ στο Βέλγιο και ένα από τα μεγαλύτερα φεστιβάλ στην Ευρώπη. Διοργανώθηκε για πρώτη φορά το 1974. Αρχικά ήταν ένα διπλό Φεστιβάλ, που ονομάζεται *Rock Torhout-Werchter*, με δύο περιοχές φεστιβάλ: μία στο Βέρχτερ και μία στο Τόρχαουτ.

## Παραπομπές


Κατηγορία:Πόλεις του Βελγίου
Κάστρο Σεϊτάν

Το **Κάστρο Σεϊτάν** (, ) είναι κάστρο ευρισκόμενο εντός του διαμερίσματος του Τσιλντίρ, στην Επαρχία του Αρνταχάν της Τουρκίας.

Το κάστρο ευρίσκεται σε απόσταση 1,5 χμ. βορειοδυτικά του χωριού του Γιλντιριμτεπέ. Οι βράχοι οι οποίοι περιτριγυρίζουν το κάστρο είχαν την ίδια σημασία για την προστασία του με εκείνη των τειχών. Το κάστρο χρησιμοποιείτο αδιάλειπτα από την ελληνιστική περίοδο έως την οθωμανική περίοδο, ενώ επισκευάστηκε και τροποποιήθηκε από καθέναν από τους κατόχους του. Περιλαμβάνει, μεταξύ άλλων, δεξαμενές, σκάλα η οποία κατεβαίνει έως το επίπεδο του νερού, καθώς και ένα παρεκκλήσιο. Η ονομασία του κάστρου, η οποία σημαίνει «Κάστρο του Διαβόλου», προέρχεται από μύθο σύμφωνα με τον οποίο δαιμονικό πνεύμα ή δαίμονας παρατηρήθηκε στην περιοχή κατά το παρελθόν, γεγονός το οποίο διασώζεται έως σήμερα υπό την μορφή δεισιδαιμονίας μεταξύ των κατοίκων της περιοχής.

Ο Εκβτίμε Τακαϊσβίλι ανέφερε την ύπαρξη φυλακής εντός του κάστρου. Αναφορά στην ύπαρξή της γίνεται, επίσης, εντός των χρονικών του Αλπ Αρσλάν, τα οποία χρονολογούνται από το 1064.

## Παραπομπές


Κατηγορία:Κάστρα στην Τουρκία
Κατηγορία:Επαρχία του Αρνταχάν
Κατηγορία:Τάο-Κλαρτζέτι
Έιζερ

Ο **Έιζερ** ή **Υζέρ** (ολλανδικά: *IJzer*, γαλλικά: *Yser*) είναι ποταμός του Βελγίου και της Γαλλίας, με μήκος 78 χιλιόμετρα. Πηγάζει στην πόλη του Κασσέλ, ρέει μέσω της Βελγικής επαρχίας της Δυτικής Φλάνδρας, και τελικά εκβάλλει στη Βόρεια Θάλασσα κοντά στην πόλη του Νίουπορτ.

## Παραπομπές


Κατηγορία:Ποταμοί του Βελγίου
Γκέτε

Ο **Γκέτε** (ολλανδικά: *Gete*, γαλλικά: *Gette* ή *Gète*, βαλλωνικά: *Djåçe*) είναι ποταμός του Βελγίου, με μήκος 12,7 χιλιόμετρα. Ξεκινάει κοντά στην πόλη του Μπύντινγκεν, λόγω της συμβολής του Μεγάλου Γκέτε και του Μικρού Γκέτε. Εκβάλλει στο Ντέμερ κοντά στην πόλη του Χάλεν.

## Εξωτερικοί σύνδεσμοι
* 

Κατηγορία:Ποταμοί του Βελγίου
Χάλεν (Βέλγιο)

Το **Χάλεν** () είναι πόλη του Βελγίου, στην επαρχία της Λιμβουργίας. Έχει έκταση 36,29 χλμ² και πληθυσμό 9.461 κατοίκους (2018).

Ο δήμος αποτελείται από τους ακόλουθους υποδήμους: Χάλεν, Λοκσμπέργκεν και Ζέλεμ.

Κατά τη διάρκεια του Α΄ Παγκοσμίου Πολέμου, στις 12 Αυγούστου 1914, η μάχη του Χάελεν έλαβε χώρα εδώ κοντά στο ποτάμιο πέρασμα του Γκέτε.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Βελγίου
Μπύντινγκεν (Βέλγιο)

Το  **Μπύντινγκεν** (ολλανδικά: *Budingen*), είναι κωμόπολη του Βελγίου, στο δήμο του Ζαουτλέου της επαρχίας της Φλαμανδικής Βραβάντης.

## Εξωτερικοί σύνδεσμοι
* 

Κατηγορία:Πόλεις του Βελγίου